মার্টিন মাকডনা
মার্টিন ফারানান মাকডনা (ইংরেজি: Martin Faranan McDonagh, /məkˈdɒnə/; জন্ম: ২৬ মার্চ ১৯৭০) হলেন একজন ব্রিটিশ নাট্যকার, পরিচালক, চিত্রনাট্যকার ও প্রযোজক। আইরিশ বংশোদ্ভূত মাকডনা লন্ডনে জন্মগ্রহণ করেন ও বেড়ে ওঠেন। তিনি সবচেয়ে সমাদৃত জীবিত আইরিশ নাট্যকার। তিনি সিক্স শুটার স্বল্পদৈর্ঘ্য চলচ্চিত্র নির্মাণ করে শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্রের জন্য একাডেমি পুরস্কার অর্জন করেন। এছাড়া তিনি আরও তিনটি অস্কারের মনোনয়ন লাভ করেন। থ্রি বিলবোর্ডস আউটসাইড এবিং, মিজুরি চলচ্চিত্রের জন্য তিনি চারটি বাফটার মনোনয়ন থেকে তিনটি পুরস্কার অর্জন করেন এবং তিনটি গোল্ডেন গ্লোব পুরস্কারের মনোনয়ন থেকে দুটি পুরস্কার অর্জন করেন।